চারুশিতা চক্রবর্তী
চারুশিতা চক্রবর্তী (৫ মে ১৯৬৪ - ২৯ মার্চ ২০১৬) একজন ভারতীয় শিক্ষাবিদ এবং বিজ্ঞানী ছিলেন। তিনি ১৯৯৯ সাল থেকে দিল্লির ভারতীয় প্রযুক্তিবিদ্যা প্রতিষ্ঠানে রসায়নের অধ্যাপক ছিলেন। ২০০৯ সালে তিনি রাসায়নিক বিজ্ঞানের ক্ষেত্রে বিজ্ঞান ও প্রযুক্তিতে শান্তি স্বরূপ ভটনাগর পুরস্কার ভূষিত হন। ১৯৯৯ সালে তিনি বি. এম বিড়লা বিজ্ঞান পুরস্কার লাভ করেন। তিনি ব্যাঙ্গালোরের জওহরলাল নেহরু উন্নত বৈজ্ঞানিক গবেষণা কেন্দ্রের কম্পিউটেশনাল মেটেরিয়াল সায়েন্স সেন্টারে একজন সহযোগী সদস্য ছিলেন। তিনি ২০১৬ সালে ২৯ শে মার্চ স্তন ক্যান্সারের সাথে দীর্ঘ এবং কঠিন যুদ্ধের পরে তিনি পরলোক গমন করেন।